OpenLLM-France/wikimedia huggingface dataset:
# Barri del Guadalhorce

El Guadalhorce és un grup d’habitatges que conforma un dels barris de Terrassa, situat al districte 3 - Sud, a l'est limita amb el barri germà de Can Palet II. Té una superfície de 0,032 km² i una població de 1.281 habitants el 2021.
De forma triangular, està limitat al sud per l'avinguda de Santa Eulàlia, a l'est pel carrer del Guadalhorce i a l'oest per l'avinguda de les Glòries Catalanes.
Depèn de la parròquia de Sant Josep, a Can Palet. La festa major és el 29 de juny.
El barri del Guadalhorce pren el nom d'un dels carrers entorn del qual estan situats, dedicat al riu Guadalhorce a Andalusia, en una àrea de la ciutat en què els carrers prenen noms de rius de la península Ibèrica (Duero, Ebre, Guadalquivir, Guadiana, Miño, Ter, Xúquer, etc.).
Els blocs foren construïts al començament de la dècada del 1970 per la promotora municipal VITASA, en le marc del paternalisme empresarial habitual d'aquesta època, als terrenys de la masia de Can Figueres de la Quadra, avui desapareguda, que depenia de Can Palet de la Quadra.

## Referències

* ↑ «Guadalhorce». Gran Enciclopèdia Catalana. Grup Enciclopèdia. [Consulta: 18 juny 2023].
* ↑ Nomenclàtor: nomenclàtor oficial de toponímia major de Catalunya. Barcelona: Generalitat de Catalunya, 2003, p. 1325. ISBN 978-84-393-6189-3.
* ↑ «Ajuntament de Terrassa – Anuari estadístic 2021». [Consulta: 14 gener 2022].
* ↑ Checa i Artasu, Martí «L'activitat del Patronat d'Habitatges del Congrés Eucarístic a Terrassa». Terme, 21, 2006, pàg. 199–214. ISSN: 2014-9670.
# Devario acuticephala

Devario acuticephala és una espècie de peix cipriniforme de la família dels ciprínids.

## Morfologia

Els mascles poden assolir els 4 cm de longitud total.

## Distribució geogràfica

Es troba a l'Índia.

## Referències

* 1 2 FishBase (anglès)
* ↑ Menon, A.G.K., 1999. Check list - fresh water fishes of India. Rec. Zool. Surv. India, Misc. Publ., Occas. Pap. Núm. 175, 366 p.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Kullander, F.F., 2001. Phylogeny and species diversity of the South and Southeast Asian cyprinid genus Danio Hamilton (Teleostei, Cyprinidae). Department of Zoology, Stockholm University and Department of Vertebrate Zoology, Swedish Museum of Natural History, Estocolm, Suècia.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# William S. Penn

William S. Penn és un escriptor nord-americà. Mestís de Nez Percé, nord-americà i osage, és professor associat d'anglès a la Universitat de Michigan, membre del National Advisory Council, del Native American Writing i del Native Writers Circle. A més és autor de les narracions The Absence of Angels (1995), All My Sins Are Relatives (1995) i Killing Time With Strangers (2000), així com dels assaigs The Telling of the World: Native American Stories and Art (1996), As We Are Now: Mixblood Essays on Race and Identity (1997), Feathering Custer (2001) i This is The World (2002).

## Enllaços externs

* Biografia (anglès)
# Aleksàndrovka (Omsk)

* Per a altres significats, vegeu «Aleksàndrovka».
Aleksàndrovka (en rus: Александровка) és un poble de l'óblast d'Omsk, a Rússia, que en el cens del 2010 tenia 235 habitants. Pertany al districte rural de Mariànovka.

## Referències

* ↑ Почвенная карта России
* ↑ Топографическая карта Омской области
# Cuproromeïta

La cuproromeïta és un mineral de la classe dels òxids que pertany al grup de la romeïta.

## Característiques

La cuproromeïta és un òxid de fórmula química Cu₂Sb₂(O,OH)₇. Anomenada originalment partzita, es tracta d'una espècie desacreditada per l'Associació Mineralògica Internacional. Cristal·litza en el sistema isomètric. La seva duresa a l'escala de Mohs es troba entre 3 i 4.
Les mostres que van servir per a determinar l'espècie, el que es coneix com a material tipus, es troben conservades a la Universitat Harvard, a Boston, amb els números de registre: 80284 i 80279.

## Referències

* ↑ «Cuproroméite» (en anglès). Mindat. [Consulta: 16 gener 2022].
# Vrančiceïta

La vrančiceïta és un mineral de la classe dels sulfurs. Rep el nom de la localitat tipus, el jaciment de Vrančice, a la República Txeca.

## Característiques

La vrančiceïta és un sulfur de fórmula química Cu₁₀Hg₃S₈. Va ser aprovada com a espècie vàlida per l'Associació Mineralògica Internacional l'any 2023, i publicada el mateix any. Cristal·litza en el sistema triclínic. Químicament està relacionada amb la balcanita, la danielsita i la gortdrumita.
L'exemplar que va servir per a determinar l'espècie, el que es coneix com a material tipus, es troba conservat a les col·leccions del departament de mineralogia i petrologia del Museu Nacional de Praga, a la República Txeca, amb el número de catàleg: P1P 42/2022.

## Formació i jaciments

Va ser descoberta als abocadors de la mina antiga del mont Vraneč, a la localitat de Vrančice (Bohèmia Central, Txèquia). Aquest indret és l'únic a tot el planeta on ha estat descrita aquesta espècie mineral.

## Referències

* ↑ «Vrančiceite» (en anglès). Mindat. [Consulta: 18 maig 2023].
* 1 2 Sejkora, Jiří; Biagioni, Cristian; Škácha, Pavel; Mauro, Daniela «Vrančiceite, Cu10Hg3S8, a new Cu–Hg sulfide mineral from Vrančice, Czech Republic». Mineralogical Magazine, 87, 5, 01-10-2023, pàg. 670–678. DOI: https://doi.org/10.1180/mgm.2023.40 [Consulta: 16 març 2024].
* ↑ Bosi, Ferdinando; Hatert, Frédéric; Pasero, Marco; Mills, Stuart J. «IMA Commission on New Minerals, Nomenclature and Classification (CNMNC) – Newsletter 72». European Journal of Mineralogy, 35, 2, 20-04-2023, pàg. 285–293. DOI: https://doi.org/10.5194/ejm-35-285-2023 [Consulta: 18 maig 2023].
# Barri del Putxet

* Aquest article tracta sobre el barri de la ciutat de Barcelona. Si cerqueu el barri administratiu emprat per l'Ajuntament de Barcelona, vegeu «el Putget i Farró».
El Putxet(sovint escrit com el Puget o el Putget) és un nucli del barri de caràcter administratiu del Putxet i el Farró, un barri de creació relativament recent al districte de Sarrià i Sant Gervasi de la ciutat de Barcelona. Abans del 2007, el Putxet estava administrativament separat del Farró.
El nom li ve donat pel turó homònim, que amb 135 metres d'altitud s'emplaça al bell mig del barri. Aquest és delimitat per l'avinguda de la República Argentina, el carrer de Claudi Sabadell, el carrer de Marmellà, el carrer de Roca i Batlle, el carrer del Pare Fidel Fita, el carrer de Musitu, el carrer de Bertran, el carrer de Balmes, la ronda del General Mitre i la plaça de Lesseps.
El barri començà a desenvolupar-se a partir de 1850 a conseqüència de l'extensió de Gràcia cap a Collserola i avui és poblat sobretot per veïns de classe mitjana-alta i benestant. El turó del Putxet fou urbanitzat i convertit en parc urbà el 1970. Altres parcs del barri són els jardins de Portolà, Mercè Rodoreda i Elvira Farreras.
Actualment el nucli disposa d'equipaments de primera necessitat, entre els quals la línia d'autobús 131, que recorre el Putxet i les seves rodalies.

## Fills i filles il·lustres

* Elvira Farreras i Valentí: (1913-2005) escriptora

## Referències

* ↑ «El Putxet». Institut d'Estudis Catalans, 2009.
* ↑ «Barri del Putxet». Gran Enciclopèdia Catalana. Barcelona: Grup Enciclopèdia Catalana.
* ↑ Plànol de Barcelona al web de l'ajuntament
* ↑ «Línia 131 bus Barcelona | Transports Metropolitans de Barcelona». [Consulta: 22 març 2018].
# Daniel Pearson

Daniel Pearson (Cardiff, 26 de febrer de 1994) és un ciclista gal·lès, professional des del 2015 i actualment a l'equip Aqua Blue Sport.

## Palmarès

* 2011
** Campió del Regne Unit júnior en ruta
* 2015
** 1r a la Coppa Ardigò
* 2019
** Vencedor d'una etapa al Tour de la Mirabelle

## Referències

* Resultats a sitiodeciclismo.net
* Resultats a cyclebase.nl
* Resultats a museociclismo.it
* Resultats a procyclingstats.com
# Banyum

Banyum (Banyun), Nyun, o Bainouk, és un continu dialectal de les llengües senegambianes parlat al Senegal i Guinea Bissau parlada pels bainuks.
Es pronuncia Bagnoun, Banhum, Banyung i Bainuk, Banyuk; té altres noms com Elomay ~ Elunay; per a la varietat Gunyaamolo Ñuñ o Nyamone, i pel Gunyuño Guñuun o Samik.

## Varietats

Hom hi pot distingir tres varietats: baïnouk-gunyaamolo, baïnouk-samik i baïnouk-gunyuño.
* El baïnouk-guñaamolo era parlat per 30.000 persones en 2013 al Nord del riu Casamance, a l'interior d'un triangle format per les localitats de Bignona, Tobor i Niamone, al Nord de Ziguinchor. També és parlat a Gàmbia.
* El baïnouk-samik era parlat per 1.850 persones en 2006 al marge esquerre del riu Casamance, al voltant de Samik i de les viles dels voltants, a uns 20 km a l'est de Ziguinchor.
* El baïnouk-gunyuño era parlat per 8.860 persones en 2006 a la regió de Cacheu i voltants de São Domingos, a Guinea Bissau.

## Referències

* ↑ Banyum referència a Ethnologue (16th ed., 2009)
* ↑ Banyum referència a Ethnologue (16th ed., 2009)
* ↑ Banyum referència a Ethnologue (16th ed., 2009)
* ↑ Hammarström (2015) Ethnologue 16/17/18th editions: a comprehensive review: online appendices

## Bibliografia

* Noël Bernard Biagui, Le gúbaher, parler baïnouck de Djibonker, Basse-Casamance, Sénégal : éléments de description linguistique : phonologie et classes nominales, L'Harmattan, Paris, 2012, 158 p. ISBN 9782336290539
* Serge Sauvageot, « Note sur la classification nominale en baïnouk », in La classification nominale dans les langues africaines, Aix-en-provence, 3-7 juillet 1967, Paris, CNRS, 1967, p. 225-236
# Wahbi Khazri

Wahbi Khazri (Ajaccio, 8 de febrer de 1991) és un futbolista tunisià de la dècada de 2010.
Fou internacional amb la selecció de Tunisia amb la qual participà en la Copa del Món de futbol de 2018.
Pel que fa a clubs, destacà a SC Bastia, Girondins de Bordeus i Sunderland AFC.

## Referències

* ↑ «2018 FIFA World Cup Russia – List of Players» (PDF). Fédération Internationale de Football Association, 04-06-2018. Arxivat de l'original el 19 de juny 2018.
* ↑ Wahbi Khazri a National-Football-Teams.com (anglès)
* ↑ «Squads for 2016/17 Premier League confirmed». Premier League, 01-09-2016. [Consulta: 11 setembre 2016].
* ↑ Wahbi Khazri, Fitxa a Soccerway. Consultat 4 octubre 2017.
# Amadeo Ribó Simont

Amadeo Ribó Simont fou un polític valencià, que formà part de la comissió gestora del Front Popular que va governar l'ajuntament de Castelló de la Plana i que en fou nomenat alcalde de juny de 1937 a maig de 1938.

## Referències

* Biografies de polítics valencians Arxivat 2009-09-20 a Wayback Machine.
| Precedit per: José Castelló Arroyo | Alcalde de Castelló 1937 - 1938 | Succeït per: José Gimeno Almela |
# Boxa amb cangurs

La boxa amb cangurs (en anglès boxing kangaroo) és una pràctica d'Austràlia que degut a la seva popularitat ha fet no només del cangur un símbol nacional, sinó també es pot veure en la cultura popular d'aquell país. Avui, però, està prohibida. El cangur és un animal de per ell mateix força combatiu. Aprofitant-t'ho als anys 1920 i 1930 s'organitzaven matxs de boxa entre homes i cangurs. També s'organitzaven combats entre cangurs mateixos. És per aquesta raó que es relaciona ben sovint aquest animal amb la boxa als dibuixos animats.

## Referències

* ↑ «La insólita pelea de boxeo de dos canguros», (Chavín, 07-10-14).
* ↑ «Entranyes Bestials: el Cangur (documental)».
* ↑ «Kangourou vs Boxeur : Qui sera le gagnant ?», (GentsideSport, set-2014). Arxivat de l'original el 2015-04-02. [Consulta: 23 març 2015].
# Cos de Voluntaris

«Cos de Voluntaris» té aquests significats:
* Miquelets (Fusellers Voluntaris) (1640-1814)
* Voluntaris Irlandesos (1913-1919)
* Institut de Voluntaris de Puerto Rico
* Voluntaris Catalans en la Primera Guerra Mundial
* Batalló de Voluntaris Catalans (Guerra d'Africa 1859-1860)
* Companyia de minyons catalans (Buenos Aires, 1806-1809)
* 33a Divisió de Voluntaris Granaders SS Charlemagne
* Karbi National Volunteers
* 7a Divisió de Voluntaris de Muntanya SS Prinz Eugen (1942-1945)
* Companyia Franca de Voluntaris de Catalunya (1762-1815)
# Vraincourt

Vraincourt és un municipi francès situat al departament de l'Alt Marne i a la regió del Gran Est. L'any 2007 tenia 95 habitants.

## Demografia
### Població

El 2007 la població de fet de Vraincourt era de 95 persones. Hi havia 32 famílies de les quals 8 eren unipersonals (8 homes vivint sols), 12 parelles sense fills i 12 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 42 habitatges, 36 eren l'habitatge principal de la família i 6 estaven desocupats. 38 eren cases i 4 eren apartaments. Dels 36 habitatges principals, 28 estaven ocupats pels seus propietaris, 6 estaven llogats i ocupats pels llogaters i 2 estaven cedits a títol gratuït; 1 tenia dues cambres, 5 en tenien tres, 6 en tenien quatre i 24 en tenien cinc o més. 29 habitatges disposaven pel capbaix d'una plaça de pàrquing. A 10 habitatges hi havia un automòbil i a 23 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Vraincourt el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 4 | 80 a 84 | 0 |
| 0 | 75 a 79 | 4 |
| 0 | 70 a 74 | 4 |
| 4 | 65 a 69 | 0 |
| 0 | 60 a 64 | 0 |
| 0 | 55 a 59 | 0 |
| 4 | 50 a 54 | 4 |
| 8 | 45 a 49 | 4 |
| 0 | 40 a 44 | 4 |
| 12 | 35 a 39 | 8 |
| 0 | 30 a 34 | 4 |
| 0 | 25 a 29 | 0 |
| 4 | 20 a 24 | 0 |
| 12 | 15 a 19 | 4 |
| 8 | 10 a 14 | 12 |
| 0 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 53 persones, 41 eren actives i 12 eren inactives. De les 41 persones actives 39 estaven ocupades (22 homes i 17 dones) i 2 estaven aturades (2 dones i 2 dones). De les 12 persones inactives 7 estaven jubilades, 3 estaven estudiant i 2 estaven classificades com a «altres inactius».

### Activitats econòmiques

L'únic establiment que hi havia el 2007 era d'una empresa de comerç i reparació d'automòbils.
L'únic establiment comercial que hi havia el 2009 era una floristeria.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements et de services dans le domaine du commerce en 2009
* Résumé statistique Fitxa resum de dades estadístiques de Vraincourt a l'INSEE.
* Évolution et structure de la population Fitxa amb el detall de dades de Vraincourt a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Banyuls

* No s'ha de confondre amb Bañuls.
«Banyuls» té aquests significats:
* Llinatge dels Banyuls, família noble medieval establerta al Rosselló, Conflent, Capcir i Vallespir
** Vi de Banyuls, vi dolç amb denominació d'origen etiquetat sota les denominacions AOC Banyuls i AOC Banyuls Gran Cru
* Toponímia:
** Banyuls dels Aspres, municipi nord-català del Rosselló
** Banyuls de la Marenda, municipi nord-català del Rosselló
** Coll de Banyuls, coll a la Serra de l'Albera en els termes municipals de Rabós d'Empordà i Banyuls de la Marenda
# Vredenburgh (Alabama)

Vredenburgh, Alabama és una població dels Estats Units a l'estat d'Alabama. Segons el cens del 2000 tenia 327 habitants.

## Demografia

Segons el cens del 2000, Vredenburgh tenia 327 habitants, 98 habitatges, i 81 famílies La densitat de població era de 84,2 habitants/km².
Dels 98 habitatges en un 41,8% hi vivien nens de menys de 18 anys, en un 38,8% hi vivien parelles casades, en un 37,8% dones solteres, i en un 17,3% no eren unitats familiars. En el 15,3% dels habitatges hi vivien persones soles el 5,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,34 i el nombre mitjà de persones que vivien en cada família era de 3,72.
Per edats la població es repartia de la següent manera: un 37,6% tenia menys de 18 anys, un 10,7% entre 18 i 24, un 26,3% entre 25 i 44, un 17,1% de 45 a 60 i un 8,3% 65 anys o més.
L'edat mediana era de 28 anys. Per cada 100 dones hi havia 78,7 homes. Per cada 100 dones de 18 o més anys hi havia 67,2 homes.
La renda mediana per habitatge era de 27.321 $ i la renda mediana per família de 27.917 $. Els homes tenien una renda mediana de 26.500 $ mentre que les dones 10.833 $. La renda per capita de la població era de 5.892 $. Aproximadament el 27,7% de les famílies i el 31% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
* 1 2 3 «Fact Sheet- Vredenburgh». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 4 juliol 2010].
* ↑ «Geographic Comparison Table- Vredenburgh». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 4 juliol 2010].
# Amadeo Raúl Carrizo

Amadeo Raúl Carrizo (castellà: Amadeo Carrizo) (Rufino, 12 de juny de 1926 - Buenos Aires, 20 de març de 2020) fou un futbolista argentí que jugava de porter.

## Trajectòria

Debutà a River Plate amb 19 anys en un partit davant CA Independiente a Avellaneda l'any 1945 amb victòria de River per 2 gols a 1. Fou titular a River Plate entre 1952 i 1968 en els quals disputà més de 500 partits. A l'equip coincidí amb grans jugadors com José Manuel Moreno, Félix Loustau, Adolfo Pedernera, Ángel Labruna i Alfredo Di Stéfano, i guanyà cinc campionats consecutius els anys 1952, 1953, 1955, 1956 i 1957. També jugà una temporada a Millonarios.
Fou internacional amb la selecció argentina amb la qual disputà la Copa del Món de futbol de 1958.

## Referències

* 1 2 3 «Los 80 años de Amadeo Carrizo» (en castellà). Clarín.com, 12-06-2006. Arxivat de l'original el 12 de juny 2010. [Consulta: 19 desembre 2010].
* ↑ Levinsky, Sergio «Murió Amadeo Carrizo». Infobae, 20-03-2020 [Consulta: 21 març 2020].
* ↑ «World Cup 1958». rsssf.com. rec.sport.soccer Statistics Foundation. [Consulta: 19 desembre 2010].

## Enllaços externs

* (castellà) Perfil a Futbol Factory
# Banzai Skydiving

El paracaigudisme Banzai és una forma de paracaigudisme en què, segons diuen les regles, el paracaigudista llança en primer lloc el seu paracaigudes per la porta de l'avió, espera uns instants i salta després.
Per fer-ho bé i salvar la seva vida, el paracaigudista ha d'agafar el paracaigudes, posar-se'l i arribar a la zona d'aterratge. S'ha de dir que no hi ha cap evidència coneguda i creïble que hagi tingut lloc mai un salt en paracaigudes banzai sota aquesta definició. No obstant això, hi ha hagut diversos casos registrats de paracaigudistes saltant sense estar lligats a un paracaigudes.
El paracaigudisme banzai és la categoria més perillosa del Guinness Book of World Records, segons l'editor Craig Glenday. Yasuhiro Kubo va assumir el repte el 2 de setembre del 2000. Suposadament, Kubo va caure al costat de la plataforma durant 50 segons després de saltar abans de recuperar i desplegar el seu paracaigudes. Els detalls sobre el salt són escassos i es desconeix si Kubo o un altre paracaigudista es van aferrar a la plataforma mentre caien. Això li va valer un lloc als rècords mundials Guinness. Tanmateix, aquesta afirmació no va ser presenciada per un funcionari del Llibre dels Rècords Guinness, sinó que va ser presenciada per un expert desconegut. No hi ha proves de vídeo ni de fotografies que avalin la reclamació.

## Vegeu també

* Esport extrem

## Referències

* ↑ «Banzai skydiving – adrenalina inolvidable - chicosmundo.com». Arxivat de l'original el 2018-08-17. [Consulta: 20 març 2021].
* ↑ «Banzai Skydiving - The World's Most Dangerous Sport». [Consulta: 20 març 2021].
# Cyrus Adler

Cyrus Adler (13 setembre 1863 - 7 abril 1940) va ser un educador nord-americà, líder religiós jueu i erudit.

## Biografia

Adler va néixer a Van Buren, Arkansas; graduat de la Universitat de Pennsylvania el 1883 va obtenir un Ph.D. de la Universitat Johns Hopkins el 1887, on va ser professor de llengües semítiques de 1884 a 1893. Va ser contractat per la Smithsonian Institution per a un nombre d'anys, amb un enfocament en l'arqueologia i els semites, servint com bibliotecari de 1892-1905. Va ser fundador de la Junta de Beneficència Jueva (Jewish Welfare Board), i editor de l'Enciclopèdia Jueva (Jewish Encyclopedia), i part del comitè que va traduir la versió feta per la Societat Jueva de Publicacions (Jewish Publication Society) de la Bíblia hebrea, publicada el 1917. Al final de la Primera Guerra Mundial, va participar en la conferència de Pau de París el 1919.
Els seus nombrosos escrits acadèmics inclouen articles sobre religió comparada, assiriologia, i filologia semítica.
Va ser president del Dropsie College for Hebrew and Cognate Learning de 1908 a 1940 i canceller del Seminari Teològic Jueu d'Amèrica. També va ser col·laborador de la Nova Enciclopèdia Internacional. A més, va ser membre fundador del Club Oriental de Filadèlfia.
Adler fou solter gran part de la seva vida, casant-se amb Racie Friedenwald de Baltimore el 1905, quan tenia 42 anys. Van tenir una filla de nom Sarah. A partir de 1911 fins a 1916, Adler va ser Parnas (president) de la Congregació Mikve Israel de Filadèlfia. Va morir a Filadèlfia, i els seus papers van passar al Centre d'Alts Estudis Judaics de la Universitat de Pennsilvània.

## Referències

* Joseph Jacobs (1901–1906). "Adler, Cyrus". Jewish Encyclopedia.
* Dictionary of American Library Biography. (1978). Bohdan Wynar, ed. "Adler, Cyrus (1863–1940)." Littleton, Colorado: Libraries Unlimited. pp. 3–5. ISBN 0-87287-180-0
* Bowden, Henry Warner (1993). Dictionary of American Religious Biography (2a ed.). Westport, Conn.: Greenwood Press. pp. 8–9. ISBN 0-313-27825-3.
* Adler, Cyrus. I Have Considered the Days. Philadelphia: The Jewish Publication Society of America, 1941.
* Neuman, Abraham A. Cyrus Adler: A Biographical Sketch. New York: The American Jewish Committee, 1942.
# Vixniovi

«Vixniovi» té aquests significats:
* Vixniovi (Krasnodar), localitat del krai de Krasnodar, a Rússia
* Vixniovi (Stàvropol), localitat del krai de Stàvropol, a Rússia
* Vixniovi (Astracan), localitat de l'óblast d'Astracan, a Rússia